ΓΡΑΠΤΗ ΕΡΩΤΗΣΗ E-2794/99

υποβολή: Daniel Varela Suanzes-Carpegna (PPE-DE) προς την Επιτροπή

(18 Ιανουαρίου 2000)

Θέμα: Δημοσίευση και κοινοποίηση όλων των μέτρων της Κοινής Αλιευτικής Πολιτικής της ΕΕ για την διατήρηση των αλιευτικών πόρων

Φαίνεται ότιπάρχει γενική αβεβαιότητα, τόσο στην Ευρώπη, όσο και διεθνώς, όσον αφορά την ποικιλία, βαρύτητα και αυστηρότητα του συνόλου επιστημονικών, τεχνικών, ελεγκτικών και διαχειριστικών μέτρων που συνιστούν τους διάφορους πυλώνες της ΚΑΠ και αποσκοπούν στην προάσπιση και διατήρηση των αλιευτικών πόρων στην Κοινότητα, στα μη κοινοτικά χωρικά ύδατα και γενικώς στο περιβάλλον. Σε πολλές περιπτώσεις, η Ε.Ε. χορηγεί ενίσχυση και βοήθεια για τα μέτρα αυτά με τρόπους που, ενίοτε λανθασμένως, χαρακτηρίζονται ως επιδοτήσεις που οδηγούν στηνπερεκμετάλλευση των αλιευτικών πόρων.

Δεν φρονεί άραγε η Επιτροπή ότι απαιτείται η έκδοση και η ευρεία διανομή ενημερωτικού φυλλαδίου στο οποίο θα σκιαγραφούνται συντόμως πλην σαφώς και κατανοητώς όλα τα ευρέα και ενίοτε περίπλοκα μέτρα που ρυθμίζουν την Κοινή Αλιευτική Πολιτική και αποσκοπούν ουσιαστικώς στην διατήρηση των αλιευτικών πόρων καθώς και στην άσκησηπεύθυνης αλιευτικής πολιτικής στη Ε.Ε.;

Δεν φρονεί άραγε η Επιτροπή ότι μιά τέτοια έκδοση θα ήταν χρήσιμη προκειμένου ναπάρξει ευρύτερη συνειδητοποίηση τόσο στην Ευρώπη, όσο και διεθνώς, των σημαντικών αρχών και συμφωνιών που έχουν εγκριθεί για την διατήρηση των θαλάσσιων πόρων και τα σχετικώς συναφή μέτρα που ενίοτε συγχέονται με τις επιδοτήσεις γιαπερεκμετάλλευση των αλιευτικών πόρων;

Απάντηση του κ. Fischler εξ ονόματος της Επιτροπής

(8 Φεβρουαρίου 2000)

Στο πλαίσιο της δράσης της επικοινωνίας και πληροφόρησης σχετικά με την κοινή αλιευτική πολιτική (ΚΑλΠ), η Επιτροπή συντάσσει και μοιράζει τακτικά επεξηγήσεις σχετικά με τις διάφορες πτυχές της πολιτικής αυτής.

Οι πληροφορίες αυτές απευθύνονται κυρίως στον αλιευτικό κλάδο καθώς και άλλους ενδιαφερομένους κύκλους, ιδιαίτερα τα εξειδικευμένα μέσα επικοινωνίας που αποτελούν μία από τις κύριες πηγές ενημέρωσης για τους επαγγελματίες του αλιευτικού κυκλώματος και το ενδιαφερόμενο κοινό. Διανέμονταιπό μορφή γραπτών δημοσιεύσεων, αλλά επίσης με οπτικοακουστική μορφή και μέσω του Διαδικτύου.

Η Επιτροπή, εφαρμόζοντας το πρόγραμμα δράσης για την ενίσχυση του διαλόγου με τον αλιευτικό κλάδο και τους άλλους ενδιαφερομένους κύκλους, το οποίο πρόσφατα παρουσίασε στο Κοινοβούλιο, προτίθεται να ενισχύσει τη δράση της επικοινωνίας, μέσω ιδίως μιας ευστοχότερης επικέντρωσης της πληροφόρησης και μιας καλύτερης ανταπόκρισης του επεξηγηματικούλικού στις ανάγκες του κοινού στο οποίο απευθύνεται.

Υπάρχει σχέδιο από αυτό τολικό να συγκροτηθούν ενημερωτικοί φάκελοι σχετικά με τις διάφορες πτυχές της ΚΑλΠ, της οποίας τα μέτρα διατήρησης των πόρων συνιστούν βασική πλευρά. Οι φάκελοι αυτοί θα εξεταστούν επίσης στο πλαίσιο μιας σειράς μαγνητοσκοπημένων ταινιών με σκοπό τα θεμελιώδη στοιχεία της ΚΑλΠ να εξηγηθούν με σαφήνεια, συμπεριλαμβανομένης και της χρήσης γραφικών κινούμενων σχεδίων.

Εξάλλου θα μεταδίδονται τακτικά πληροφορίες μέσω ενός περιοδικώς εκδιδόμενου φυλλαδίου το οποίο θα απευθύνεται στον αλιευτικό κλάδο και τους άλλους ενδιαφερομένους κύκλους, που θα δημοσιεύεται στις ένδεκα επίσημες γλώσσες της Κοινότητας και θα διανέμεται δωρεάν. Οι πληροφορίες αυτές θα διατίθενται επίσης, όπου θαπάρχουν ζεύξεις προς διεξοδικότερες πληροφορίες, στις αφιερωμένες στην ΚΑλΠ ιστοσελίδες του εξυπηρετητή Η/Υ Europa, ο οποίος ευρίσκεται σήμερα σε στάδιο επέκτασης.